PATVIRTINTA

Lietuvos nacionalinio dramos teatro

generalinio direktoriaus

2022 m. vasario 28 d. įsakymu

Nr. V-22-18

**LIETUVOS NACIONALINIO DRAMOS TEATRO 2022 – 2024 METŲ KORUPCIJOS PREVENCIJOS PROGRAMA**

**I SKYRIUS BENDROSIOS NUOSTATOS**

1. Lietuvos nacionalinio dramos teatro (toliau – Teatras) 2022-2024 metų korupcijos prevencijos programos (toliau – Programa) paskirtis – užtikrinti korupcijos prevenciją, siekiant sumažinti korupcijos pasireiškimo tikimybę, šalinti prielaidas korupcijai atsirasti ir plisti įstaigoje.
2. Vartojamos sąvokos:
   1. **korupcija** – bet koks asmenų, dirbančių Teatre elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;
   2. **korupcijos rizikos veiksniai** – priežastys, sąlygos, įvykiai, aplinkybės, dėl kurių gali pasireikšti korupcijos rizika;
   3. **korupcinio pobūdžio teisės pažeidimas** – darbuotojo administracinis, darbo drausmės ar tarnybinis nusižengimas, padarytas tiesiogiai ar netiesiogiai siekiant ar reikalaujant turtinės ar kitokios asmeninės naudos (dovanos, pažado, privilegijos) sau ar kitam asmeniui, taip pat ją priimant, kai tai daroma piktnaudžiaujant tarnybine padėtimi, viršijant įgaliojimus, neatliekant pareigų, pažeidžiant viešuosius interesus, taip pat korupcinio pobūdžio nusikalstama veika.
3. Lietuvos nacionalinio dramos teatro 2022 – 2024 metų korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos Seimo 2015 m. kovo 10 d. nutarimu Nr. XII-1527 patvirtinta Lietuvos Respublikos nacionalinės kovos su korupcija 2015-2025 metų programa, Lietuvos Respublikos specialiųjų tyrimų tarnybos direktoriaus 2014 m. balandžio 3 d. įsakymu Nr. 2-100 patvirtintomis Valstybės įstaigos korupcijos prevencijos programos rengimo rekomendacijomis ir kitų teisės aktų nuostatomis.

**II SKYRIUS APLINKOS ANALIZĖ**

1. Lietuvos nacionalinis dramos teatras yra valstybės biudžetinė įstaiga, kurios paskirtis yra įgyvendinti valstybės politiką profesionaliojo scenos meno srityje: savo kūrybine veikla pristatyti visuomenei iškiliausius nacionalinius ir užsienio dramos meno pasiekimus, reprezentuoti aukštos meninės vertės kūrybą, formuoti Lietuvos kultūros įvaizdį, nuosekliai plėtoti tarptautinę kūrybinę partnerystę, ugdyti profesionaliajam scenos menui imlią visuomenę ir užtikrinti profesionaliojo scenos meno prieinamumą visoms šalies visuomenės grupėms.
2. Teatro savininkas yra valstybė. Savininko teises ir pareigas įgyvendina Lietuvos Respublikos kultūros ministerija.
3. Teatro veiklos sritys, kuriose galimas korupcijos pasireiškimas:
   1. viešųjų pirkimų organizavimas ir vykdymas;
   2. personalo įdarbinimas ir karjera;
   3. atskirų darbuotojų funkcijų ir atsakomybės reglamentavimas.
4. Atsižvelgiant į Teatro veiklos sritis, nustatytinos šios bendrosios korupcijos pasireiškimo prielaidos:
   1. teisinės prielaidos, apimančios teisės aktų nenuoseklumą, dažną jų keitimą ir iš to kylančias kolizijas;
   2. žmogiškosios prielaidos, įvardijamos darbuotojų sąmoningumo ir atsparumo korupcijai stoka.

**III SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

1. Programos tikslas – užtikrinti Teatro veiklos skaidrumą, išsiaiškinti ir šalinti priežastis korupcijos apraiškoms Teatre atsirasti.
2. Programos uždaviniai:
   1. siekti užtikrinti informacijos viešumą;
   2. siekti užtikrinti priimamų sprendimų ir procedūrų skaidrumą;
   3. didinti darbuotojų atsakomybę ir atskaitomybę.
3. Programos įgyvendinimo veiksmingumas vertinamas pagal šiuos rodiklius:
   1. įvykdytų priemonių, numatytų Lietuvos nacionalinio dramos teatro 2022 – 2024 metų korupcijos prevencijos programos įgyvendinimo priemonių plane, skaičius;
   2. oficialių ir anoniminių pranešimų apie pažeidimus, susijusius su korupcinio pobūdžio veikla, skaičius;
   3. nustatytų priimamų sprendimų, viešųjų pirkimų ir kitų procedūrų pažeidimų, susijusių su korupcinio pobūdžio veikla, skaičius.

**IV SKYRIUS**

**PROGRAMOS ĮGYVENDINIMAS, STEBĖSENA, ATSAKOMYBĖ**

1. Programa rengiama 3 (trijų) metų laikotarpiui ir įgyvendinama pagal Lietuvos nacionalinio dramos teatro 2022 – 2024 metų korupcijos prevencijos programos įgyvendinimo priemonių planą (toliau – Planas, priedas). Planas yra neatskiriama Programos dalis.
2. Programą bei Plane numatytas įgyvendinimo priemones vykdo jame nurodyti atsakingi asmenys.
3. Programos stebėseną ir atsakingų asmenų veiksmų vertinimą atlieka atsakingų asmenų tiesioginiai vadovai ir Lietuvos nacionalinio dramos teatro generalinis direktorius.
4. Pasiūlymai dėl Programos ar Plane numatytų priemonių bei jų įgyvendinimo gali būti teikiami visą Programos įgyvendinimo laikotarpį.
5. Už netinkamą Programos vykdymą arba nevykdymą, klaidinančios informacijos pateikimą Programos įgyvendinimo veiksmingumą vertinantiems asmenims gali būti taikoma atsakomybė, numatyta Lietuvos Respublikos darbo kodekse bei kituose teisės aktuose.

**V SKYRIUS BAIGIAMOSIOS NUOSTATOS**

1. Kas 3 (treji) metai Lietuvos nacionalinio dramos teatro generalinio direktoriaus įsakymu paskirtas atsakingas asmuo parengia naujo laikotarpio Programos su įgyvendinimo priemonių planu projektą ir teikia jį tvirtinti Teatro generaliniam direktoriui.
2. Programa ir jos įgyvendinimo priemonių planas gali būti keičiami, papildomi ar naikinami Lietuvos nacionalinio dramos teatro generalinio direktoriaus įsakymu.
3. Programa ir jos įgyvendinimo priemonių planas skelbiami Lietuvos nacionalinio dramos teatro internetinėje svetainėje [www.teatras.lt](http://www.teatras.lt).
4. Programoje nereglamentuoti klausimai sprendžiami Lietuvos Respublikos teisės aktų numatyta tvarka.

PATVIRTINTA

Lietuvos nacionalinio dramos teatro

generalinio direktoriaus

2022 m. vasario 28 d. įsakymu

Nr. V-22-18

**LIETUVOS NACIONALINIO DRAMOS TEATRO 2022 – 2024 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil. Nr.** | **Priemonė** | **Vykdymo terminas** | **Atsakingi darbuotojai** | **Laukiami rezultatai** |
| **1** | **2** | **3** | **4** | **5** |
| **1 uždavinys – siekti užtikrinti informacijos viešumą** | | | | |
| 1. | Paskelbti Lietuvos nacionalinio dramos teatro 2022 -2024 metų korupcijos prevencijos programą ir jos įgyvendinimo priemonių planą bei informaciją apie vykdomą antikorupcinę veiklą Teatro internetinės svetainės [www.teatras.lt](http://www.teatras.lt) skyrelyje  ,,Dokumentai 🡪 Korupcijos prevencija“ | iki 2022-12-30 | Rinkodaros ir ryšių su visuomene skyriaus vadovas, komunikacijos projektų koordinatorius | Užtikrinamas Lietuvos nacionalinio dramos teatro 2022 – 2024 metų korupcijos prevencijos programos ir jos įgyvendinimo  priemonių plano, informacijos apie vykdomą antikorupcinę veiklą viešumas |
| 2. | Skelbti informaciją apie laisvas darbo vietas, nurodant siūlomo darbo pobūdį ir reikalavimus Lietuvos nacionalinio dramos teatro svetainėje [www.teatras.lt](http://www.teatras.lt) | nuolat | Personalo specialistas,  Rinkodaros ir ryšių su visuomene skyriaus vadovas, komunikacijos projektų koordinatorius | Užtikrinamas naujų darbuotojų priėmimo skaidrumas |
| 3. | Teikti metinę veiklos ataskaitą Meno tarybai ir LR Kultūros ministerijai | kartą per metus | Generalinis direktorius, pavaduotojas | Užtikrinamas informacijos viešumas |
| 4. | Informuoti Lietuvos nacionalinio dramos teatro darbuotojus apie metinį biudžetą, surinktas pajamas ir jų panaudojimą | ne rečiau nei kartą per metus visuotinio darbuotojų susirinkimo metu | Generalinis direktorius | Užtikrinamas informacijos viešumas |
| **1** | **2** | **3** | **4** | **5** |
| 5. | Skelbti biudžeto vykdymo ataskaitas ir finansinių | Lietuvos | Vyriausiasis buhalteris, | Užtikrinamas informacijos viešumas |

|  |  |  |  |  |
| --- | --- | --- | --- | --- |
|  | ataskaitų rinkinius Teatro internetinėje svetainėje [www.teatras.lt](http://www.teatras.lt) | Respublikos viešojo sektoriaus  atskaitomybės įstatyme numatytais  terminais | komunikacijos projektų koordinatorius |  |
| 6. | Lietuvos nacionalinio dramos interneto svetainėje [www.teatras.lt](http://www.teatras.lt) skelbti informaciją kur ir kaip pranešti apie galimus korupcijos atvejus | nuolat | Personalo specialistas,  Rinkodaros ir ryšių su visuomene skyriaus vadovas, komunikacijos projektų koordinatorius | Mažinama korupcijos pasireiškimo rizikos tikimybė |
| **2 uždavinys – siekti užtikrinti priimamų sprendimų ir procedūrų skaidrumą** | | | | |
| 1. | Peržiūrėti ir, atsižvelgiant į aktualių redakcijų teisės aktų nuostatas, atnaujinti viešuosius pirkimus, jų procedūrų organizavimą reglamentuojančius vidinius teisės aktus, tvarkų aprašus | nuolat | Viešųjų pirkimų specialistas | Užtikrinama viešuosius pirkimus  reglamentuojančių teisės aktų atitiktis  aktualių redakcijų teisės aktų nuostatoms |
| 2. | Skelbti informaciją apie vykdomus ir planuojamus vykdyti viešuosius pirkimus teisės aktų nustatyta tvarka | nuolat | Viešųjų pirkimų specialistas | Užtikrinamas atliekamų viešųjų pirkimų skaidrumas |
| 3. | Organizuoti ir vykdyti personalo atrankos procedūras, vadovaujantis teisės aktų nuostatomis | nuolat | Personalo specialistas, teisininkas, generalinio direktoriaus pavaduotojas | Užtikrinamas personalo atrankos procedūrų skaidrumas |
| 4. | Vykdyti finansinių ir materialinių išteklių naudojimo ir apskaitos kontrolę | nuolat | Vyriausiasis buhalteris | Mažinama korupcijos pasireiškimo rizikos tikimybė |
| **1** | **2** | **3** | **4** | **5** |
| **3 uždavinys – didinti darbuotojų atsakomybę ir atskaitomybę** | | | | |
| 1. | Supažindinti darbuotojus su Lietuvos nacionalinio dramos teatro 2022 – 2024 metų korupcijos prevencijos programos ir jos įgyvendinimo priemonių plano  nuostatomis | iki 2022-12-30 | Skyrių, padalinių vadovai | Mažinama korupcijos pasireiškimo rizikos tikimybė |
| 2. | Vykdyti privačių interesų deklaravimo kontrolę | nuolat | Viešųjų pirkimų specialistas | Mažinama korupcijos pasireiškimo |

|  |  |  |  |  |
| --- | --- | --- | --- | --- |
|  |  |  |  | rizikos tikimybė, didinama darbuoto-jų atsakomybė ir atskaitomybė |
| 3. | Organizuoti darbuotojų švietimą ar mokymus korupcijos prevencijos, privačių interesų deklaravimo klausimais | kartą per metus 2022 – 2024 m.  laikotarpiu | Generalinio direktoriaus įsakymu paskirtas darbuotojas | Mažinama korupcijos pasireiškimo rizikos tikimybė, ugdomos darbuotojų bendrosios ir specialiosios kompetencijos korupcijos prevencijos ir  privačių interesų deklaravimo srityse |
| 4. | Vykdyti tarnybinių automobilių naudojimo kontrolę | nuolat | Bendrųjų reikalų skyriaus vadovas | Mažinama korupcijos pasireiškimo rizikos tikimybė |
| **1** | **2** | **3** | **4** | **5** |
| 5. | Koordinuoti ir kontroliuoti Lietuvos nacionalinio dramos teatro 2022 – 2024 metų korupcijos prevencijos programos ir korupcijos prevencijos programos įgyvendinimo priemonių plano vykdymą | kasmet | Generalinis direktorius,  pavaduotojai | Atliekama Lietuvos nacionalinio dramos teatro 2022 – 2024 metų korupcijos prevencijos programos ir korupcijos prevencijos programos įgyvendinimo priemonių plano vykdymo analizė. Pateikiamos išvadas dėl programos vykdymo ar  koregavimo |
| 6. | Parengti Lietuvos nacionalinio dramos teatro 2025 – 2027 metų korupcijos prevencijos programos projektą ir pateikti Lietuvos nacionalinio dramos teatro generaliniam direktoriui tvirtinimui | iki 2024-12-31 | Generalinio direktoriaus įsakymu paskirtas darbuotojas | Parengtas Lietuvos nacionalinio dramos teatro 2025– 2027 metų korupcijos prevencijos programos projektas |